1954-جو ايلده آذربايجان دؤولت اونيوئرسيتئتيني بيتيرن خليل رضا امک فعاليتينه "آذربايجان قاديني" ژورنالي رئداکسیاسيندا باشلاميشدير. او بورادا ادبي ايشچي وظيفه‌سينده چاليشديغي ايکي ايلده (1955-1957) دؤوري مطبوعاتدا چاپ ائتديرديگي مقاله و شئعیرلرله ادبي ايجتيماعيتين دیقّتيني جلب ائتميشدير. 1954-جو ايلده خليل رضا س‌س‌ري يازيچيلار ايتتيفاقي‌نین عوضوو سئچيلير. اونون ايلک شئعیرلر توپلوسو – "باهار گلير" (1957) کيتابي دا نشر اولونور. 1957-جي ايلين آوقوست آييندا آذربايجان يازيچيلار ايتتيفاقي خليل رضاني موسکوا، م.قورکي آدينا دونيا ادبيات اينستيتوتو نزدينده اولان ايکي ايلليک عالي ادبيات کورسلارينا گؤندرمه‌سي ده گنج شاعيرين گله‌جگينه ايناملا باغلي ايدي. خليل رضا اينستيتوتدا روس ادبياتي‌نین گؤرکملي صنعتکاري پاوئل آنتوکولسکي‌نین رهبرليک ائتديگي بؤلمه‌ده پوئزیا‌نین نظري اساسلاريني اؤيرنمکله ياناشي، دونيا خالقلاري‌نین مدني ايرثي ايله ياخيندان تانيش اولموشدور. موسکودا تحصيل ايللرينده گؤرکملي روس شاعيري سامويل مارشاکين ائوينده و ياسنايا پوليانادا داهي لئو تولستويون خاطيره موزه‌سينده اولماسي، لئنینگرادا ائرميتاژ خزينه‌سينه کوللئکتيو سفري، ناظيم حيکمت و ميخايل شولوخوولا گؤروشلري گنج شاعيرين خاطيره‌سينده درين ايزلر بوراخميشدير.